== Middelalderen ==
Borgen Borgvold bygges af kongemagten som en af flere borge i Jylland efter at Erik Menved måtte nedkæmpe et jysk oprør i 1313. Borgvold er en ca. 11 meter høj borgbanke, som ved foden måler cirka 110 x 90 meter. Banken blev tidligere kaldt Store Borgvold, idet der frem til midten af 1800-tallet fandtes en mindre banke mod nord med navnet Lille Borgvold. Måske har der engang været en voldgrav på landsiden, hvor der nu er et vandløb. På den uregelmæssige borgbanke blev der ved en arkæologisk udgravning i 1889 fundet fundamenter til bygninger, men der var ikke tale om nogen detaljeret undersøgelse. I 1970 blev der ved foden af borgbanken ud mod Hans Tausens Alle fundet rester af en dæmning samt pæle, der kunne [[Dendrokronologi|dendrokronologisk]] dateres til 1314, hvilket støtter, at borgen blev anlagt af Erik Menved.
Historie Bygninger,_konstruktioner_og_anlæg